**Miegantys tiltai**

Platformos tikslas – vystyti aktyvų kultūrinį ir socialinį dialogą su 7 miesto bendruomenėmis, išlaisvinant jų kūrybinę energiją ir uždegant žalią šviesą jų iniciatyvumui

Veiklos rūšys

1. **„Bendruomenių kultūra šiandien“**: 7 Alytaus bendruomenių socialinių ir kultūrinių poreikių tyrimas ir situacijos analizė

2. **„Atėjau kalbėtis ir išklausyti tavęs“**:kūrybinių dirbtuvių ir mokymų organizavimas, diskusijos apie pilietiškumą ir savanorystę, didinančius kiekvieno žmogaus ir bendruomenės savivertę

3. **Kultūros pusryčiai**: kiekvieną mėnesį skirtingose miesto bendruomenėse su jų kultūros mentoriais ir / ar kviestaisiais svečiais organizuojamos atviros laboratorijos ir / ar diskusijos („valgome kultūros pusryčius“) bendruomenės pasirinkta tema

4. **„De-cent-rali-zavi-mas“:** (ne)tradicinių kultūros renginių perkėlimas į „miegamuosius rajonus“ – surastas naujas ar kuriamas erdves, o vienas kultūros ir kitų sričių projektų konkurso prioritetų turi būti originaliausios bendruomenių iniciatyvos. 2022 m. įgyvendinama laikina struktūrinė savivaldybės kultūros įstaigų – bendruomenių kultūrinių mentorių – pertvarka: bendruomenių kultūriniam ir socialiniam gyvenimui aktyvinti joms priskiriamos svarbios teritorijos

5. **„Mieganti kultūra?“**: 7 savarankiškos ir savanoriškos kūrybinės praktikos 7 „miegamuosiuose rajonuose“ – Pirmojo Alytaus, Dainavos, Likiškių, Panemunės, Putinų, Senamiesčio ir Vidzgirio bendruomenėse

6. **„Kuriu kultūrą, tiesiu tiltus į miestą“:** bendruomenių projektai, pilietinės akcijos ir iniciatyva, mažinančios socialinę ir kultūrinę atskirtį tarp jų ir „Centro burbulo“.

7. **„Perskaičiau: 7 Alytaus poringės“** – atviras kūrybinis konkursas bendruomenėms, laisvai pasirinkusioms bet kokią išraiškos formą ir adaptavusioms 7 žinomiausias senųjų laikų Alytaus krašto istorijas / legendas suprantamas Z jaunimo kartai